

VLADA REPUBLIKE HRVATSKE

Zagreb, 30. siječnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pokretanju postupka prodaje nekretnine u k.o. Pula |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“ br. 150/11., 119/14. i 93/16.), u vezi s člankom 39. i člankom 40. stavkom 1. podstavkom 2. Zakona o upravljanju državnom imovinom („Narodne novine“, br. 52/18.), Vlada Republike Hrvatske je na sjednici održanoj \_\_\_\_2018. godine donijela

**ODLUKU**

**o pokretanju postupka prodaje nekretnine u k.o. Pula**

**I.**

Ovom odlukom pokreće se postupak prodaje nekretnine u vlasništvu Republike Hrvatske u k.o. Pula označene kao k.č.br. 2414/3, oranica površine 22.397 m², upisana u z.k.ul. 19536.

**II.**

Nekretnina opisana u točki I. ove Odluke prodat će se javnim prikupljanjem ponuda, o čemu će se objaviti oglas u jednom od visoko tiražnih dnevnih listova, na mrežnim stranicama Ministarstva državne imovine i na mrežnim stranicama Hrvatske gospodarske komore.

**III.**

Za nekretninu navedenu u točki I. ove Odluke, za ukupnu površinu od 22.397 m², početna cijena iznosi 20.680.000,00 kuna (slovima: dvadesetmilionašestoosamdesettisućakuna)

Početna cijena iz stavka 1. ove točke utvrđena je temeljem procjene sudskog vještaka CENTAR AKCIJA d.o.o. (Elaborat oznake D: 444/2016 u studenom 2016.) i mišljenja Službe za tehničke poslove u Ministarstvu državne imovine KLASA 940-06/16-10/80, URBROJ 536-05-01-04/02-16-02 od 01. prosinca 2016, te je ponovljen postupak procjene temeljem procjembenog elaborata: D-444/2016 KLASA: 940-06/16-010/0444 od 25. rujna 2018. godine.

**IV.**

Kupac nekretnine iz točke I. ove Odluke, osim kupoprodajne cijene, snosi i trošak procjene tržišne vrijednosti nekretnine po ovlaštenom sudskom vještaku, u iznosu od 1.000,00 kn (slovima: tisućukuna).

**V.**

Za provedbu ove odluke zadužuje se Ministarstvo državne imovine.

**VI.**

Ova Odluka stupa na snagu danom donošenja.

**PREDSJEDNIK**

mr. sc. Andrej Plenković

**OBRAZLOŽENJE**

U Ministarstvu državne imovine vodi se predmet vezan za raspolaganje

U Ministarstvu državne imovine nekretninom u vlasništvu Republike Hrvatske, označenom kao k.č.br. 2414/3 k.o. Pula. Početna cijena utvrđena je u iznosu od 20.680.000, 00 kn.

Procjenu vrijednosti predmetne nekretnine izvršilo je društvo CENTAR AKCIJA d.o.o. (Elaborat oznake D:444/2016 od studenog 2016.), a potvrdila Služba za tehničke poslove u Ministarstvu državne imovine, mišljenjem od 1. prosinca 2016.

Dana 25. rujna 2018. godine napravljena je ponovna provjera procjembenog elaborata, te Procjenitelj ostaje kod utvrđene vrijednosti nekretnine od 20.680.000,00 kuna.

U provedenom postupku utvrđeno je da je za predmetnu nekretninu usklađeno zemljišnoknjižno i katastarsko stanje i da nisu podneseni zahtjevi za naknadu ili povrat oduzete imovine.

Predmetna nekretnina prema prostornom planu uređenja Grada Pule nalazi se unutar granica građevinskog područja naselja-neizgrađeni dio-uređeni. Prema Urbanističkom planu uređenja „Istočna poslovna zona“ ista se nalazi unutar zone gospodarske namjene- poslovna-Kl-trgovačko uslužne.

Zbog iznimnih lokacijskih uvjeta i planom predviđenih načina gradnje, za predmetnu česticu, razvidno je da su oni vrlo specifični, odudaraju od okolnih lokacija i na njima je moguća iznimno velika izgrađenost.

Ministarstvo državne imovine zatražilo je mišljenje na prijedlog odluke slijedećih ministarstava: Ministarstva financija, Ministarstva vanjskih i europskih poslova, Ministarstva gospodarstva, poduzetništva i obrta, kao i Ureda za zakonodavstvo Vlade Republike Hrvatske. Spomenuta ministarstva nisu imala primjedbi na tekst Prijedloga odluke.

Prema obrascu PFU provedba predmetne odluke imat će fiskalni učinak na državni proračun.